CELEX: 32000D0731
Language: lt
Date: 973814400000
Title: 2000 m. lapkričio 10 d. Komisijos sprendimas, nustatantis patikslintos Bendrijos ekologinio ženklo sistemos Konsultacinio forumo darbo tvarkos taisykles (pranešta dokumentu Nr. C(2000) 3281)Tekstas svarbus EEE.

Svarbus teisinis pranešimas

|

32000D0731

Oficialusis leidinys L 293 , 22/11/2000 p. 0031 - 0032

		Komisijos Sprendimas2000 m. lapkričio 10 d.nustatantis patikslintos Bendrijos ekologinio ženklo sistemos Konsultacinio forumo darbo tvarkos taisykles(pranešta dokumentu Nr. C(2000) 3281)(tekstas svarbus EEE)(2000/731/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį, ypač į jos 175 straipsnio 1 dalį,atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl patikslintos Bendrijos ekologinio ženklo suteikimo sistemos [1], ypač į jo 15 straipsnį,kadangi:(1) Reglamento (EB) Nr. 1980/2000 13 straipsnis nustato, kad Komisija įsteigia Europos Sąjungos ekologinio ženklinimo valdybą (toliau — EUEB), susidedančią iš 14 straipsnyje minėtų kompetentingų institucijų ir 15 straipsnyje nurodyto Konsultacinio forumo.(2) Reglamento (EB) Nr. 1980/2000 15 straipsnis nustato, kad Komisija garantuoja, jog EUEB savo veikloje dėl kiekvienos produktų grupės užtikrins deramą visų su ta produktų grupe susijusių atitinkamų suinteresuotų šalių, kaip antai: pramonininkų ir paslaugų teikėjų, įskaitant mažų ir vidutinių įmonių, amatų ir jų verslo organizacijų, profesinių sąjungų, prekybininkų, mažmenininkų, importuotojų, aplinkos apsaugos grupių ir vartotojų organizacijų, subalansuotą dalyvavimą.(3) Reglamento (EB) Nr. 1980/2000 15 straipsnis nustato, kad šios grupės renkasi Konsultaciniame forume.(4) Reglamento (EB) Nr. 1980/2000 15 straipsnis nustato, kad Forumo darbo tvarkos taisykles nustato Komisija 17 straipsnyje nustatyta tvarka.(5) Reglamento (EB) Nr. 1980/2000 preambulės 5 pastraipa nurodo, jog siekiant, kad Bendrijos ekologinio ženklo suteikimo sistema būtų priimtina plačiajai visuomenei, būtina, kad rengiant ir nustatant Bendrijos ekologinių ženklų kriterijus svarbus vaidmuo tektų nevyriausybinėms aplinkos apsaugos ir vartotojų organizacijoms.(6) Reglamento (EB) Nr. 1980/2000 IV priedo 1 dalis nustato, kad Europos Sąjungos ekologinio ženklinimo valdyboje (EUEB) kiekvienos produktų grupės ekologinio ženklo kriterijams parengti bus sudaryta ad hoc darbo grupė, kurios darbe dalyvaus 15 straipsnyje nurodytos suinteresuotos šalys ir 14 straipsnyje nurodytos kompetentingos institucijos.(7) Šiame sprendime nustatytos priemonės atitinka pagal Reglamento (EB) Nr. 1980/2000 17 straipsnį įsteigto komiteto nuomonę,PRIĖMĖ ŠĮ SPRENDIMĄ:1 straipsnisŠiuo sprendimu priimamos jo priede nustatytos Konsultacinio forumo darbo tvarkos taisyklės.2 straipsnisŠiuo sprendimu panaikinamas 1992 m. lapkričio 18 d. Komisijos sprendimas, nustatantis Bendrijos ekologinio ženklo suteikimo sistemos Konsultacinio forumo darbo tvarkos taisykles [2].3 straipsnisŠis sprendimas skirtas valstybėms narėms.Priimta Briuselyje, 2000 m. lapkričio 10 d.Komisijos varduMargot WallströmKomisijos narė[1] OL L 237, 2000 9 21, p. 1.[2] C(92) 2314 galutinis, 1992 11 18.--------------------------------------------------PRIEDASKonsultacinio forumo darbo tvarkos taisyklės1. Nustatomos Reglamento (EB) Nr. 1980/2000 15 straipsnyje nurodyto Konsultacinio forumo (toliau — Forumas) darbo tvarkos taisyklės. Forumas veikia vadovaudamasis minėtu reglamentu.2. Konsultacinis forumas ir jo nariai yra Europos Sąjungos ekologinio ženklinimo valdybos (EUEB) nariai ir dalyvauja EUEB visų rūšių veikloje, būtent:- prašant Komisijos inicijuoti procedūrą produktų grupių ekologiniams kriterijams, taip pat su jais susijusiems vertinimo ir atitikties patikros reikalavimams nustatyti,- nustatant ir patikslinant produktų grupėms ekologinio ženklo kriterijus, taip pat su jais susijusius vertinimo ir atitikties patikros reikalavimus,- Komisijai konsultuojantis dėl Bendrijos ekologinio ženklo darbo plano,- skatinant ir naudojant Bendrijos ekologinį ženklą.3. Forumo nariai ir tuo pačiu metu EUEB nariai yra šios organizacijos, kurios, tarp kitų, atstovauja minėto reglamento 15 straipsnyje nurodytoms suinteresuotoms šalims:- Coface (vartotojai, atstovaujantys taip pat BEUC, Eurocoop ir AEC),- EEB (aplinkos apsauga),- ETUC (profesinės sąjungos),- UNICE (pramonė),- UEAPME (mažos ir vidutinės įmonės, amatai),- Eurocommerce (prekyba).Siekdama užtikrinti subalansuotą visų atitinkamų suinteresuotų šalių dalyvavimą, EUEB atitinkamais atvejais Komisijos prašymu arba savo iniciatyva Komisijai pritariant gali keisti narių sudėtį.4. Kiekvienas Forumo narys paskiria asmenį ryšiams palaikyti.5. Forumas renkasi į EUEB posėdžius.6. Be generalinių atstovų, kurie turėtų dalyvauti EUEB posėdžiuose, kiekvienas Forumo narys dėl kiekvienos produktų grupės turėtų paskirti bent vieną techninį atstovą dalyvauti dėl konkrečių produktų grupių EUEB įsteigtose ad hoc darbo grupėse, taip pat EUEB posėdžiuose, kuriuose bus išsamiai aptariama ta produktų grupė. Šie techniniai atstovai turėtų būti kaip įmanoma geresni atitinkamos produktų grupės specialistai ir žinovai.7. Forumo nariai ir jų generaliniai bei techniniai atstovai veikia vadovaudamiesi nurodyto reglamento 1 straipsnyje nustatytais tikslais ir principais bei minėto reglamento IV priede išdėstytais procedūriniais principais.--------------------------------------------------